KOMISSION ASETUS (EY) N:o 1384/1999,
annettu 28 päivänä kesäkuuta 1999,
Kanariansaarten hedelmä- ja vihannesjalostealan tuotteiden arvioidun hankintataseen vahvistamisesta 1 päivästä heinäkuuta 1999 30 päivään kesäkuuta 2000
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna asetuksella (EY) N:o 2348/96(2), ja erityisesti sen 3 artiklan 4 kohdan,
sekä katsoo, että
(1) asetuksen (ETY) N:o 1601/92 2 ja 3 artiklan mukaisesti olisi määritettävä hedelmä- ja vihannesjalostetuotteiden alan osalta tiettyjen CN-koodeihin 2007 99 ja 2008 kuuluvien sellaisten tuotteiden erityisen hankintataseen määrät, jotka vapautetaan kolmansista maista lähtöisin olevaan tuontiin liittyvistä tulleista tai jotka saavat tukea lähetettäessä niitä muualta yhteisöstä,
(2) komission asetuksessa (EY) N:o 2790/94(3), sellaisena kuin se on viimeksi muutettuna asetuksella (EY) N:o 825/98(4), vahvistetaan Kanariansaarten tiettyjen maataloustuotteiden erityisen hankintajärjestelmän soveltamista koskevat yhteiset yksityiskohtaiset säännöt,
(3) asetuksen (ETY) N:o 1601/92 mukaisesti hankintaa koskevaa järjestelyä sovelletaan 1 päivästä heinäkuuta; näin ollen olisi säädettävä tämän asetuksen säännösten välittömästä soveltamisesta, ja
(4) tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 1601/92 2 ja 3 artiklaa sovellettaessa hedelmistä ja vihanneksista jalostettujen tuotteiden, jotka vapautetaan kolmansista maista lähtöisin olevaan tuontiin liittyvistä tulleista tai joita yhteisö tukee, arvioitu hankintatase vahvistetaan liitteessä.
2. Liitteessä olevassa II osassa lueteltujen tuotteiden vahvistettuja määriä voidaan korottaa enintään 20 prosenttia, jos kokonaismäärää noudatetaan, sanotun kuitenkaan rajoittamatta mainitun taseen tilikaudenaikaista tarkistusta.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä kesäkuuta 1999.